**Az általános adatvédelmi rendelet (GDPR) 6. cikk (1) bekezdés f) pontja szerinti**

**ÉRDEKMÉRLEGELÉSI TESZT kivonat**

**az Utánvét Ellenőr Kft. által fejlesztett Utánvét Ellenőr technológiai megoldás adatkezelésére vonatkozóan**

**Bevezetés**

Az „**Utánvét Ellenőr Kft**.” (székhely: 8640 Fonyód, Szigligeti utca 10., cégjegyzékszám:14-09-320385, adószám: 32393640-2-14, továbbiakban: **Üzemeltető**) által üzemeltetett Utánvét Ellenőr, mint technológiai megoldás azzal a szándékkal született meg, hogy segítse a jogszerűen működő webshopok vásárlóit az utánvétellel történő csomagátvételi kötelezettségeik erősítésében. Jelen érdekmérlegelési teszt elvégzése az Utánvét Ellenőr Kft. és a szolgáltatást használó Webáruház közös adatkezelésén alapul, és a Felek az érdekmérlegelés jogalapjának alkalmazását írásban dokumentálják, tekintettel a GDPR 5. cikk (2) bekezdésére, az elszámoltathatóság elvének való megfelelésre.

A vásárló vásárlási előéletének ellenőrzése, valamint az ezekhez kapcsolódó rendelések kimenetelének elmentése során a vásárló által megadott e-mail címből SHA256 eljárással képzett hash, telefonszám és szállítási cím szolgál kiindulási adatként az Utánvét Ellenőr működésében.

A rendszer a fentiek alapján a vásárló csomagátvételéhez tartozó adatokból egy számított mutatószámot[[1]](#footnote-1) küld vissza a webshopnak, amely a saját beállításai alapján dönt: engedélyezi vagy – ha a kapott mutatószám nem éri el a meghatározott küszöbértéket[[2]](#footnote-2) – elrejti az utánvétes fizetési módot a vásárló elől, illetve megjelöli a rendelést, mint olyan rendelést, melynél fennáll annak a veszélye, hogy a kiküldött csomagot a vásárló nem fogja átvenni.

Az utánvétellel történő vásárlás esetén ugyanis a vásárló az online megrendelt termék ellenértékét csak utólag, annak átvételekor fogja megfizetni, általában a futárnak vagy az átvevőhelyen, a csomagautomatában. A webshop és a futárszolgálat között fennálló szerződéstől függően az utánvétes fizetés miatt felmerülő “utánvét kezelési díj” a szállítási költségek részét képezi, vagy külön költségelemként kerül a webshopnak felszámításra, így annak ellenértékét részben a vásárló fizeti majd meg, a termék átvételekor.

Az elmúlt években folyamatosan emelkedik a vásárlók által utánvéttel megrendelt csomagok esetében ezen csomagok átvételének megtagadása, elmaradása: ilyenkor a vásárló nem él elállási jogával, nem jelzi ezt a szándékát a webshopnak, hanem egyszerűen nem veszi át a csomagot. Ez folyamatos anyagi veszteséget jelent a webshopot üzemeltető vállalkozások számára, mely a csomagautomaták széleskörű elterjedésével még tovább növekszik.

Az át nem vett csomagokkal kapcsolatosan az Ecommerce Hungary Kisvállalati Tagozata 2023-ban végzett egy felmérést, melyből az alábbi eredmények születtek:

* a vásárlások 63%-ában a vevők az utánvétes fizetési módot választották,
* a webshop üzemeltetők közel négyötöde válaszolta, hogy az át nem vett csomagok aránya minimum 1% volt az összes eladáshoz képest, míg egyharmaduk esetében a 2%-ot is meghaladta ez az arány,
* egy át nem vett csomag átlagosan 2000 és 4000 Ft közötti kárt okoz egy webshop üzemeltetőnek,
* egy év alatt az át nem vett csomagok átlagosan 250.000-500.000 Ft többlet kiadást okoztak a válaszadóknak.



**Adatkezelők:**

**Üzemeltető:**

|  |  |
| --- | --- |
| Adatkezelő megnevezése | **Utánvét Ellenőr Kft.** |
| Adószám | **32393640-2-14** |
| Cégjegyzékszám | **14-09-320385** |
| Székhely | **8640 Fonyód, Szigligeti utca 10.** |
| E-mail | **hello@utanvet-ellenor.hu** |
| Web | [**https://utanvet-ellenor.hu**](https://utanvet-ellenor.hu) |

**Webáruház**

|  |  |
| --- | --- |
| Adatkezelő megnevezése | **SCOOTER PARTS SRL** |
| Adószám | **RO24991415** |
| Cégjegyzékszám | **J30/62/2009** |
| Székhely | **447080 Capleni nr 218 jud Satu Mare, Románia** |
| E-mail | **robogoalkatreszek.com@gmail.com** |
| Web | **www.robogoalkatreszek.com** |

**Az adatkezelés jogalapja:**

Az adatkezelő jogszabályban meghatározott feladata ellátása során az Európai Parlament és Tanács 2016/679 rendelete 6. cikk f) pontja szerinti jogos érdek alapján végzi az adatkezelést.

**Az adatkezelő jogos érdekének beazonosítása, az adatkezelés célja:**

Az adatokat az Adatkezelők a GDPR 6. cikk f) pontja alapján kezelik, mely szerint az adatkezelés az adatkezelő jogos érdekeinek érvényesítéséhez szükséges, mely jogos érdek:

* Üzemeltető esetében: az Utánvét Ellenőr üzemeltetése.
* Webáruház esetében: a vásárlói által szerződésszegéssel potenciálisan okozott károk bekövetkezésének elkerülése vagy azok minimalizálása.

A szolgáltatás célja a webshopok vásárlói által szerződésszegéssel potenciálisan okozott károk bekövetkezésének elkerülése vagy azok minimalizálása.

 Az Üzemeltető oldalán említett jogos érdek alapvetően két elemből tevődik össze:

* **a vállalkozás szabadságának, illetve a tulajdonhoz való jog gyakorlása;**
* **az Utánvét Ellenőr, mint szolgáltatás fejlesztéséhez és ezáltal a webshopok, mint előfizetők megtartásához fűződő, valamint a szerződésszegő magatartás által okozott többletkiadások megszüntetésére vonatkozó jogos gazdasági érdek.**

**Az érintett személy jogainak, szabadságának beazonosítása:**

Nevesített személyiségi jogok a Polgári Törvénykönyvről szóló 2013. évi V. törvény 2:43. § c); d, e) pontja, a magánélet tiszteletben tartásához fűződő jog, ill. a szolgáltatások szabad megválasztásának jogán alapján. E jogok tekintetében az adatkezelés az érintetteknek a személyes adatok védelméhez való jogát korlátozza annyiban, hogy az érintettek számára a szolgáltatást használó webáruházban – a működés eredményeképpen – az utánvétes vásárlás lehetősége nem feltétlenül lesz elérhető.

**Mérlegelés elvégzése:**

Az elvégzett hatásvizsgálat (külön részletes dokumentumban) alapján megállapítható, hogy az adatkezelők oldalán fennálló, jogos érdek (szolgáltatások fejlesztéséhez és ezáltal az előfizetők megtartásához fűződő, és a kár megelőzéséhez fűződő jogos gazdasági érdek, valamint a vásárlók által, szerződésszegéssel potenciálisan okozott károk bekövetkezésének elkerülése vagy azok minimalizálása), illetve a vásárlók oldalán fennálló jogok és szabadságok (magánélet tiszteletben tartásához fűződő jog, a személyiségi jogok, különös tekintettel a személyes adatok védelméhez fűződő jogra,) és az azokkal kapcsolatos érdekek **között egyensúly áll fenn abban az esetben, ha az adatkezelők maradéktalanul érvényre juttatják és biztosítják az alábbi meghatározott garanciákat.**

* Átláthatóság, megfelelő tájékoztatás
* Tiltakozás és egyéb érintetti jogok gyakorlásának elősegítése
* Hash-elt adatbázis
* Utánvét helyett egyéb vásárlási módok elérhetővé tétele (nincs kizárva az online vásárlásokból, nem kitiltott).

Továbbá a személyes adatok ilyen módon történő kezelése célhoz kötött, az adattakarékosság és a korlátozott tárolhatóság figyelembevételével történik.

**Személyes adatkezeléssel érintettek:**

A webhopokon (a webshop vagy másnéven webáruház tulajdonképpen egy termékeket és szolgáltatásokat értékesítő weboldal) vásárló fogyasztó. Általában online bevásárló kosár tartozik hozzá, amelybe virtuálisan pakoljuk bele a megvásárolni kívánt árut.

**A kezelt adatok köre:**

|  |  |
| --- | --- |
| **Adatkategória** | **Adat megnevezése** |
| rendszer által képzett egyedi azonosító | e-mail címből képzett hash |
| vásárlás minősítése | az adott rendelés +/- kimenetele |
| kapcsolattartási adat | telefonszám |
| szállítási adat | szállítási cím |

**Az adatkezelés ideje: az adat létrejöttét követő 8 év.**

**Az érintett megfelelő tájékoztatásának, az érdekmérlegelés dokumentálásának megvalósulása:**

Jelen érdekmérlegelési teszt kivonat az Utánvét Ellenőr valamint az érintett webáruház weboldalán minden érintett számára elérhető.

Budapest, 2024. 01. 27.

1. Mutatószám: a vásárló megbízhatóságát jelképező -1 és +1 közötti szám. A reputáció képlete és számítása [itt található.](https://utanvet-ellenor.hu/knowledge-base/alapok/mi-a-kuszobertek-hogyan-mukodik)  [↑](#footnote-ref-1)
2. Küszöbérték: az adott webshop érzékenységét jelképező szám, mely megadja, hogy egy vásárlónak milyen mutatószámmal kell rendelkeznie a pozitív elbírálás érdekében. [↑](#footnote-ref-2)